CELEX: 62011CB0581
Language: lv
Date: 2012-07-12 00:00:00
Title: Lieta C-581/11 P: Tiesas 2012. gada 12. jūlija rīkojums — Muhamad Mugraby /Eiropas Savienības Padome, Eiropas Komisija (Apelācija — Prasība sakarā ar bezdarbību — Pamattiesību un Asociācijas līguma starp Kopienu un Libānas Republiku pārkāpums — Padomes un Komisijas atturēšanās veikt pasākumus pret Libānas Republiku — Prasība par zaudējumu atlīdzību — Acīmredzami nepamatota un acīmredzami nepieņemama apelācijas sūdzība)

12.1.2013   
            
            
               LV
            
            
               Eiropas Savienības Oficiālais Vēstnesis
            
            
               C 9/24
            
         Tiesas 2012. gada 12. jūlija rīkojums — Muhamad Mugraby/Eiropas Savienības Padome, Eiropas Komisija
   (Lieta C-581/11 P) (1)
   
   (Apelācija - Prasība sakarā ar bezdarbību - Pamattiesību un Asociācijas līguma starp Kopienu un Libānas Republiku pārkāpums - Padomes un Komisijas atturēšanās veikt pasākumus pret Libānas Republiku - Prasība par zaudējumu atlīdzību - Acīmredzami nepamatota un acīmredzami nepieņemama apelācijas sūdzība)
   2013/C 9/39
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzējs: Muhamad Mugraby (pārstāvis — S. Delhaye, advokāts)
   
      Pārējie lietas dalībnieki: Eiropas Savienības Padome (pārstāvji — B. Driessen un M.-M. Joséphidès) un Eiropas Komisija (pārstāvji — S. Boelaert un F. Castillo de la Torre)
   
      Priekšmets
   
   Apelācijas sūdzība par Vispārējās tiesas (trešā palāta) 2011. gada 6. septembra rīkojumu lietā T-292/09 Mugraby/Padome un Komisija, ar kuru, pirmkārt, noraidīta prasība sakarā ar bezdarbību, ar kuru lūgts konstatēt, ka Padome un Komisija ir prettiesiski atturējušās pieņemt nostāju attiecībā uz apelācijas sūdzības iesniedzēja lūgumu veikt pasākumus pret Libānu sakarā ar tās šķietami pieļautajiem apelācijas sūdzības iesniedzēja pamattiesību un Asociācijas līguma starp Kopienu un Libānas Republiku pārkāpumiem, un, otrkārt, noraidīta prasība atlīdzināt šo Kopienas iestāžu bezdarbības dēļ apelācijas sūdzības iesniedzējam šķietami nodarīto kaitējumu
   
      Rezolutīvā daļa:
   
   
               1)
            
            
               apelācijas sūdzību noraidīt;
            
         
               2)
            
            
               Mugraby k-gs atlīdzina tiesāšanās izdevumus.
            
         
      (1)  OV C 25, 28.1.2012.